turjo4nis/wikipedia-bn-dump-20250701 huggingface dataset:
মোঘলাই পরোটা

মোঘলাই পরোটা বা মুঘলাই পরোটা একটি জনপ্রিয় বাঙালি খাবার যা বাংলাদেশের পুরান ঢাকায় উৎপন্ন মুঘলীয় রন্ধনশৈলীর একটি খাবার এবং ভারতের পশ্চিমবঙ্গেও খুবই জনপ্রিয়। মোগলাই পারোটা শাহী পরোটা, পারাটায়ে কিমা তকমা নামেও পরিচিত। এটা নরম রুটিজাতীয় খাবার যার মধ্যে মাংসের কিমা, ডিম, পেয়াজ ও মরিচ ইত্যাদির পুর দেওয়া থাকে।

ইতিহাস
মুঘলদের হাত ধরে ঢাকায় মোঘল ঘরানার কাবাব, পরোটা, ফালুদা, কাচ্চি বিরিয়ানি,বাকরখানি ইত্যাদির আগমন ঘটে। মোঘল শাসনামল বাংলার অন্যান্য অঞ্চলের তুলনায় ঢাকার রন্ধনশৈলীতে অধিক প্রভাব বিস্তার করতে সক্ষম হয়। ব্রিটিশ শাসনামলে এটি কলকাতায়ও নাস্তা হিসেবে 
জনপ্রিয়তা পায়।

উপাদান
গরুর মাংস ভুনা,কলিজা ভুনা,ডিম,পেয়াজ ভুনা, মিহি ময়দা,খাসির কিমা ভুনা, মুরগির মাংস, ঘি, এলাচ দানা গুঁড়া,দারুচিনি গুঁড়া সহ আরও কিছু গরম মসলা সহকারে তৈরি হয়। সাধারণ মুঘলাই পরোটায় পুর তৈরিতে মাংসের বদলে শুধু ডিম ব্যবহার করা হয়।

আরো দেখুন

 বাংলাদেশী রন্ধনশৈলী
 বাংলাদেশী খাবারের তালিকা
 ভারতীয় রন্ধনশৈলী

তথ্যসূত্র 

রুটি
বাংলাদেশী রন্ধনশৈলী
বাঙালি রন্ধনশৈলী
মুঘল রন্ধনশৈলী
কালাদরপ ইউনিয়ন

কালাদরপ বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
নোয়াখালী সদর উপজেলার মধ্যাংশে কালাদরপ ইউনিয়নের অবস্থান। এ ইউনিয়নের পূর্বে এওজবালিয়া ইউনিয়ন, উত্তরে দাদপুর ইউনিয়ন ও আণ্ডারচর ইউনিয়ন, পশ্চিমে পূর্ব চর মটুয়া ইউনিয়ন, দক্ষিণ-পশ্চিমে লক্ষ্মীপুর জেলার কমলনগর উপজেলার চর কাদিরা ইউনিয়ন এবং দক্ষিণে সুবর্ণচর উপজেলার চর ওয়াপদা ইউনিয়ন অবস্থিত।

প্রশাসনিক কাঠামো 
কালাদরপ ইউনিয়ন নোয়াখালী সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।

শিক্ষা ব্যবস্থা

শিক্ষা প্রতিষ্ঠান 
 মান্দারতলী দারুসুন্নাহ দাখিল মাদ্রাসা।
 মান্দারতলী মডেল স্কুল।

যোগাযোগ ব্যবস্থা

খাল ও নদী

হাট-বাজার 
 রব বাজার, বকশী পুকুর পাড় 
 হাজী আমিনুল্যা বাজার

দর্শনীয় স্থান 
মান্দারতলী দারুসুন্নাহ দাখিল মাদ্রাসা।

আরও দেখুন 
 নোয়াখালী সদর উপজেলা
 সুধারাম মডেল থানা
 নোয়াখালী জেলা

তথ্যসূত্র

বহিঃসংযোগ 

নোয়াখালী সদর উপজেলার ইউনিয়ন
মারদিয়ান জেলা

মারদিয়ান জেলা আফগানিস্তানের জওজান প্রদেশের কেন্দ্রীয় অঞ্চলের পূর্ব অংশে অবস্থিত একটি জেলা। Iভৌগোলিক অবস্থান অনুযায়ী জেলাটির পশ্চিমে মিনজাজিক জেলা, উত্তরে কার্কিন জেলা, পূর্বে বাল্‌খ প্রদেশ ও ফয়জাবাদ জেলা এবং দক্ষিণে আকছা জেলা সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৪,২০০ জন এর মত। জেলাটির কেন্দ্রীয় শহরের নাম হচ্ছে মার্দিয়ান নামক গ্রাম, যেটি জেলার কেন্দ্রীয় অংশ অবস্থিত।

বহিঃসংযোগ 
AIMS District Map

জওজান প্রদেশের জেলা
সালমান খান ফিল্মস

সালমান খান ফিল্মস  (এসকেএফ) হলো একটি ভারতীয় চলচ্চিত্র নির্মাতা এবং পরিবেশনা প্রতিষ্ঠান। এটি ২০১৪ সালে সালমান খান দ্বারা প্রতিষ্ঠা লাভ করে। এটি মুম্বইভিত্তিক একটি প্রতিষ্ঠান যেটি মুলত হিন্দি চলচ্চিত্র নির্মাণ এবং পরিবেশন করে থাকে।

প্রযোজিত চলচ্চিত্র

তথ্যসূত্র

ভারতের চলচ্চিত্র নির্মাণ প্রতিষ্ঠান
সালমান খান

ভারতের চলচ্চিত্র প্রযোজনা কোম্পানি
হিন্দি চলচ্চিত্র
অনসূয়া মজুমদার

অনসূয়া মজুমদার হলেন একজন ভারতীয় অভিনেত্রী। তিনি বাংলা ভাষার চলচ্চিত্র, টিভি শো এবং থিয়েটারে কাজ করেন।

চলচ্চিত্র

ওয়েব ও টেলিভিশন ধারাবাহিক

আরো দেখুন 
 লাবণী সরকার

তথ্যসূত্র

বহিঃসংযোগ 

 

১৯৫৩-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
বাংলা চলচ্চিত্র অভিনেত্রী
বাঙালি থিয়েটার ব্যক্তিত্ব
বাঙালি অভিনেত্রী
লরেটো কলেজ, কলকাতার প্রাক্তন শিক্ষার্থী
কালিম্পং ১ সমষ্টি উন্নয়ন ব্লক

কালিম্পং ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কালিম্পং জেলার অন্তর্গত কালিম্পং মহকুমার একটি প্রশাসনিক বিভাগ। ব্লকটি কালিম্পং থানার অন্তর্গত এবং ব্লকের সদর দফতর কালিম্পং শহরে অবস্থিত।

ভূগোল
কালিম্পং  অক্ষ-দ্রাঘিমাংশে অবস্থিত। কালিম্পং ১ সমষ্টি উন্নয়ন ব্লকের আয়তন ৩২১.১৬ বর্গ কিলোমিটার।

কালিম্পং ১ সমষ্টি উন্নয়ন ব্লকটি ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন ইছায়, সমথর, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিন্দেপং, কাফের কাংকে বং, পুডুং ও তাশিডিং।

জনপরিসংখ্যান
২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের সামগ্রিক জনসংখ্যা ৭৪,৭৪৬। এর মধ্যে ৬৭,৯৫৭ জন গ্রামবাসী এবং ৬,৭৮৯ জন শহরবাসী। মোট জনসংখ্যার মধ্যে ৩৭,৭৫০ জন পুরুষ এবং ৩৬,৯৯৬ জন নারী। এছাড়া ব্লকের মোট জনসংখ্যার ৫,২১৩ জন তফসিলি জাতি এবং ২৫,৬৫৭ জন তফসিলি উপজাতি তালিকাভুক্ত।

সাক্ষরতা
২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের মোট সাক্ষর জনসংখ্যা ৫৪,৮২০। এর মধ্যে ২৯,৩৮৯ জন পুরুষ এবং ২৫,৪৩১ জন নারী।

পরিবহণ ব্যবস্থা
৩১ক জাতীয় সড়ক এই ব্লকের উপর দিয়ে গিয়েছে।

তথ্যসূত্র

কালিম্পং জেলার সমষ্টি উন্নয়ন ব্লক
মিরিক সমষ্টি উন্নয়ন ব্লক

মিরিক সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত মিরিক মহকুমার একটি প্রশাসনিক বিভাগ। ব্লকটি মিরিক ও নকশালবাড়ি থানার অন্তর্গত এবং ব্লকের সদর দফতর মিরিকে অবস্থিত।

ভূগোল
মিরিক সমষ্টি উন্নয়ন ব্লকের আয়তন ১২২.২৮ বর্গ কিলোমিটার।

মিরিক সমষ্টি উন্নয়ন ব্লকটি ৬টি গ্রাম পঞ্চায়েত নিয়ে গঠিত। এগুলি হল: চেঙ্গা পানিঘাটা, পহেলিগাঁও স্কুল দারা–১, পহেলিগাঁও স্কুল দারা–২, সউরেনি–১, সউরেনি–২ ও ডুপটিন।

জনপরিসংখ্যান
২০১১ সালের জনগণনা অনুযায়ী, মিরিক সমষ্টি উন্নয়ন ব্লকের সামগ্রিক জনসংখ্যা ৪৬,৩৭৪। এর মধ্যে সকলেই গ্রামবাসী। মোট জনসংখ্যার মধ্যে ২৩,৩৯৪ জন পুরুষ এবং ২২,৯৮০ জন নারী। এছাড়া ব্লকের মোট জনসংখ্যার ৩,৬১৯ জন তফসিলি জাতি এবং ১৪,২৮০ জন তফসিলি উপজাতি তালিকাভুক্ত।

সাক্ষরতা
২০১১ সালের জনগণনা অনুযায়ী, মিরিক সমষ্টি উন্নয়ন ব্লকের মোট সাক্ষর জনসংখ্যা ৩৪, ৩৩৪। এর মধ্যে ১৮,৮৭৩ জন পুরুষ এবং ১৫,৪৬১ জন নারী।

তথ্যসূত্র

দার্জিলিং জেলার সমষ্টি উন্নয়ন ব্লক
কলকলিয়া ইউনিয়ন

কলকলিয়া ইউনিয়ন সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ২১ বর্গ কিলোমিটার এবং জনসংখ্যা ৩৮,০০০।

ইতিহাস 
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে সুনামগঞ্জ জেলার জগন্নাথপুর উপজেলার কলকলিয়া ইউনিয়নের জন্ম।

অবস্থান ও সীমানা 
জগন্নাথপুর উপজেলার উত্তর-পশ্চিমে কলকলিয়া ইউনিয়নের অবস্থান। উপজেলা সদর থেকে এর দূরত্ব প্রায় ৪ কিলোমিটার। এ ইউনিয়নের পূর্বে পাটলী ইউনিয়ন ও জগন্নাথপুর পৌরসভা, পশ্চিমে দিরাই উপজেলা, উত্তরে শান্তিগঞ্জ উপজেলা ও ছাতক উপজেলা এবং দক্ষিণে চিলাউড়া হলদিপুর ইউনিয়ন ও রানীগঞ্জ ইউনিয়ন অবস্থিত।

প্রশাসনিক কাঠামো 
কলকলিয়া জগন্নাথপুর উপজেলার ১ নং ইউনিয়ন পরিষদ। এই ইউনিয়নে ৯টি ওয়ার্ড, ৩৪টি মৌজা এবং ৩৯টি গ্রাম রয়েছে।

ভাষা ও সংস্কৃতি 
অত্র ইউনিয়নের লোকজন সিলেটের আঞ্চলিক ভাষায় কথা বলেন। কলকলিয়া সাংস্কৃতিক দিক দিয়ে সমৃদ্ধ একটি অঞ্চল।

দর্শনীয় স্থানসমূহ 
কলকলিয়া ইউনিয়নে দর্শনীয় স্থানের মধ্যে রয়েছে নলুয়ার হাওর, মইয়ার হাওর, হরতাজপুর বিল, চাতল বিল, বৈশা বিল, রৌয়া বিল, নউলা নদী, ডাউকা নদী, ডালিয়া নদী ইত্যাদি।

হাট-বাজার 
কলকলিয়া ইউনিয়নের উল্লেখযোগ্য বাজারগুলো হল কলকলিয়া বাজার, সাদিপুর বাজার, এরালিয়া বাজার, মোহাম্মদগঞ্জ বাজার এবং মজিদপুর বাজার।

নদ-নদী ও হাওর 
কলকলিয়া ইউনিয়নে রয়েছে সুবিশাল নলুয়ার হাওর ও মই হাওর। এই ইউনিয়নের মধ্যে দিয়ে বয়ে গেছে ডাহুকা নদী ও ডালিয়া নদী।

আরও দেখুন 
 জগন্নাথপুর উপজেলা
 সুনামগঞ্জ জেলা
 সিলেট বিভাগ

তথ্যসূত্র 

জগন্নাথপুর উপজেলার ইউনিয়ন
মাটিগাড়া সমষ্টি উন্নয়ন ব্লক

মাটিগাড়া সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত শিলিগুড়ি মহকুমার একটি প্রশাসনিক বিভাগ। ব্লকটি মাটিগাড়া তদন্ত কেন্দ্র ও শিলিগুড়ি থানার অন্তর্গত এবং ব্লকের সদর দফতর শিবমন্দিরে অবস্থিত। বৈরাটিশাল এই ব্লকের একমাত্র জনগণনা নগরী।

ভূগোল
মাটিগাড়া  অক্ষ-দ্রাঘিমাংশে সমুদ্রপৃষ্ঠ থেকে ১২৭ মিটার উচ্চতায় অবস্থিত। এই ব্লকের আয়তন ১৪০.৬০ বর্গ কিলোমিটার।

প্রশাসনিক বিভাগ
মাটিগাড়া সমষ্টি উন্নয়ন ব্লকটি একটি জনগণনা নগরী ও ৫টি গ্রাম পঞ্চায়েত এলাকা নিয়ে গঠিত। এই ব্লকের অন্তর্গত গ্রাম পঞ্চায়েতগুলি হল: মাটিগাড়া-১, মাটিগাড়া-২, আঠারাখাই, পাথরঘাট ও চম্পাসারি এবং জনগণনা নগরীটি হল বৈরাটিশাল।

জনপরিসংখ্যান
২০১১ সালের জনগণনা অনুযায়ী, মাটিগাড়া সমষ্টি উন্নয়ন ব্লকের সামগ্রিক জনসংখ্যা ১৯৭,২৭৮। এর মধ্যে ১৩৫,৫৮৩ জন গ্রামবাসী এবং ৬১,৬৯৫ জন শহরবাসী। মোট জনসংখ্যার মধ্যে ১০১,০২৩ জন পুরুষ এবং ৯৬,২৫৫ জন নারী। এছাড়া ব্লকের মোট জনসংখ্যার ৭০,৫২৭ জন তফসিলি জাতি এবং ২৬,৪৮৪ জন তফসিলি উপজাতি তালিকাভুক্ত।

সাক্ষরতা
২০১১ সালের জনগণনা অনুযায়ী, মাটিগাড়া সমষ্টি উন্নয়ন ব্লকের মোট সাক্ষর জনসংখ্যা ১২৯, ০০৬। এর মধ্যে ৭২,৩৫২ জন পুরুষ এবং ৫৬,৬৫৪ জন নারী।

পরিবহণ ব্যবস্থা
৫৫ নং জাতীয় সড়ক ও ৩১ নং জাতীয় সড়ক মাটিগাড়া সমষ্টি উন্নয়ন ব্লকের উপর দিয়ে গিয়েছে।
National Highway 55 and National Highway 31 pass through Matigara.

বহিঃসংযোগ
 মাটিগাড়ার উপগ্রহ মানচিত্র
 মাটিগাড়া সম্পর্কে

তথ্যসূত্র

দার্জিলিং জেলার সমষ্টি উন্নয়ন ব্লক
নাটোর সদর থানা

নাটোর সদর থানা বাংলাদেশের নাটোর জেলার অন্তর্গত নাটোর সদর উপজেলার একটি থানা।

পটভূমি 
১৭৯৩ খ্রিস্টাব্দে নাটোর সদর থানা প্রতিষ্ঠা লাভ করে।

প্রশাসনিক এলাকাসমূহ 
নাটোর সদর উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম নাটোর সদর থানার অধীন।

পৌরসভা:
 নাটোর

ইউনিয়নসমূহ:
 ১নং ছাতনী
 ২নং তেবাড়িয়া
 ৩নং দিঘাপতিয়া
 ৪নং লক্ষ্মীপুর খোলাবাড়িয়া
 ৫নং বড় হরিশপুর
 ৬নং কাফুরিয়া
 ৭নং হালসা

আরও দেখুন 
 নাটোর সদর উপজেলা
 নাটোর জেলা

তথ্যসূত্র

বহিঃসংযোগ 

নাটোর জেলার থানা
নাটোর সদর উপজেলা
কে এম নুরুল হুদা

কে এম নুরুল হুদা (জন্ম: ৩০ এপ্রিল ১৯৪৮) হলেন বাংলাদেশের স্বাধীনতা যুদ্ধের একজন মুক্তিযোদ্ধা, প্রাক্তন সচিব ও বাংলাদেশের প্রাক্তন প্রধান নির্বাচন কমিশনার। এর পূর্বে তিনি অবিভক্ত ঢাকা সিটি করপোরেশনের প্রধান নির্বাহী কর্মকর্তা ছিলেন। এছাড়াও তিনি পরিবেশ ও বন মন্ত্রণালয়ের যুগ্ম সচিব এবং সংসদ সচিবালয়ের যুগ্মসচিব ছিলেন।

প্রাথমিক জীবন 
কে এম নুরুল হুদা ১৯৪৮ সালে অধুনা বাংলাদেশের পটুয়াখালী জেলার বাউফল উপজেলার নোয়ামালা গ্রামে জন্মগ্রহণ করেন। তিনি পটুয়াখালীতে পড়াশোনা শেষ করেন। তিনি ঢাকা বিশ্ববিদ্যালয়ের পরিসংখ্যান বিভাগ থেকে স্নাতক ও স্নাতকোত্তর ডিগ্রি লাভ করেন।

তিনি ম্যানচেস্টার বিশ্ববিদ্যালয়ে জন প্রশাসন এবং উন্নত শিক্ষায় অধ্যয়ন করেন এবং পরবর্তী সোভিয়েত ইউনিয়নে আরও পড়াশুনা চালিয়ে যান।

কর্মজীবন 
নুরুল হুদা বাংলাদেশের স্বাধীনতা যুদ্ধে ৯নং সেক্টরে যুদ্ধে অংশগ্রহণ করেছিলেন।

তিনি বাংলাদেশ স্বাধীন হওয়ার পর ১৯৭৩ সালের মুক্তিযোদ্ধা ব্যাচে বাংলাদেশ সিভিল সার্ভিসে যোগদান করেন। তিনি গোপালগঞ্জ জেলার মুকসুদপুর উপজেলা এবং ফরিদপুর জেলার চর ভদ্রাসন উপজেলার উপজেলা নির্বাহী অফিসার ছিলেন। তিনি ফরিদপুর ও কুমিল্লা জেলায় জেলা প্রশাসক ও জেলা ম্যাজিস্ট্রেট হিসাবে দায়িত্ব পালন করেন।

তিনি ২০১০ সালে বাংলাদেশ মিউনিসিপাল ডেভেলপমেন্ট ফান্ডে (বিএমডিএফ) যোগ দেন। তিনি এর ব্যবস্থাপনা পরিচালক পদে পাঁচ বছর ছিলেন। এর আগে জেমকন গ্রুপের পরিচালক (প্রশাসন ও মানবসম্পদ), নর্থ ওয়েস্ট জোন কম্পানির চেয়ারম্যান পদে কাজ করেছেন। তিনি বাংলাদেশ পরিবেশ আন্দোলন (বাপা)-এর সঙ্গেও যুক্ত ছিলেন। আওয়ামী লীগ সরকারের সময় “জনতার মঞ্চ” এ সংশ্লিষ্ঠতার অভিযোগে বিএনপি-জামাত জোট সরকার তাকে যুগ্ম-সচিব হিসেবে কর্মরত অবস্থায় ২০০১ সালে বাধ্যতামূলক অবসরে পাঠায়। পরবর্তীতে সুপ্রিমকোর্টের এক রায়ে অন্যান্য কর্মকর্তাসহ নুরুল হুদা ভূতাপেক্ষা পদোন্নতি পেয়ে সচিব হিসেবে অবসর গ্রহণ করেন।

পারিবারিক জীবন
তার স্ত্রীর নাম হুসনে আরা। তাদের তিন সন্তান রয়েছে।

সমালোচনা 
২০২০ সালের ১২ নভেম্বর তিনি বলেন “যুক্তরাষ্ট্র ৪ থেকে ৫ দিনে ভোট গুনতে পারে না। আমরা ৪ থেকে ৫ মিনিটে গুনে ফেলি। যুক্তরাষ্ট্রের আমাদের কাছে শেখার আছে।” তার এই মন্তব্যে সামাজিক যোগাযোগ মাধ্যমে তাকে নিয়ে সমালোচনা হয়। প্রথম আলো সহ কয়েকটি প্রকাশনা এই মন্তব্য নিয়ে রম্য রচনা ছাপিয়েছে।  

তার অধীনে অনুষ্ঠিত ২০১৮ সালের সাধারণ নির্বাচনে সহিংসতা ও ভোট কারচুপির সত্যতার প্রমাণ মেলে। 

২০২৫ সালের ২২ জুন বিক্ষুব্ধ জনতা তাকে আটক করে এবং জুতার মালা পরিয়ে দেয়। পরবর্তীতে পুলিশ তাকে গ্রেফতার করে।

তথ্যসূত্র

বহিঃসংযোগ
 বাংলাদেশ নির্বাচন কমিশনের ওয়েবসাইটে জীবনী (আর্কাইভ)

১৯৪৮-এ জন্ম
পটুয়াখালী জেলার ব্যক্তি
জীবিত ব্যক্তি
বাংলাদেশের প্রধান নির্বাচন কমিশনার
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের সাবেক সচিব‎
ম্যানচেস্টার বিশ্ববিদ্যালয়ের প্রাক্তন শিক্ষার্থী
জামাল খাসোগি

জামাল খাসোগি ( , Hejazi:  ৩১ অক্টোবর ১৯৫৮ - ২ অক্টোবর ২০১৮) ছিলেন একজন সৌদি সাংবাদিক, লেখক এবং আল-আরক নিউজ চ্যানেলের সাবেক ব্যবস্থাপনা পরিচালক ও প্রধান সম্পাদক। এছাড়াও তিনি সৌদি আরবের সংবাদপত্র আল ওয়াতানের সম্পাদক হিসেবে দায়িত্ব পালন করেছেন।

খাসোগি ২০১৭ সালের সেপ্টেম্বরে সৌদি আরব ত্যাগ করেন এবং স্ব-নির্বাসন জীবন শুরু করেন। তিনি বলেছিলেন যে, সৌদি আরব সরকার তার টুইটার একাউন্ট নিষিদ্ধ করে দিয়েছে এবং পরবর্তীকালে তিনি সৌদি আরব সরকারের সমালোচনা করে সংবাদপত্রে প্রতিবেদনও প্রকাশ করেছেন। বিশেষ করে খাসোগি সৌদি আরবের ক্রাউন প্রিন্স মুহাম্মদ বিন সালমান এবং দেশটির বাদশা সালমান বিন আবদুল আজিজের সমালোচক ছিলেন। এছাড়াও তিনি সৌদি নেতৃত্বাধীন ইয়েমেনে হামলারও বিরোধী ছিলেন।

২রা অক্টোবর ২০১৮ সালে খাসোগি তুরস্কের ইস্তাম্বুলে সৌদি আরবের কনস্যুলেটে প্রবেশ করেন কিন্তু এরপর আর বের হয়ে আসেননি। পরবর্তীকালে বিভিন্ন আন্তর্জাতিক সংবাদপত্রে প্রতিবেদন প্রকাশ হতে থাকে যে, তাকে কনস্যুলেটের ভেতর হত্যা করা হয়েছে। ১৫ই অক্টোবর তুর্কি কর্তৃপক্ষ সৌদি আরব কর্তৃপক্ষের অনুমতিক্রমে কনস্যুলেটে তল্লাশি কার্যক্রম পরিচালনা করে। প্রাথমিকভাবে সৌদি সরকার বিভিন্ন মাধ্যমে প্রকাশিত হত্যাকাণ্ডের খবর অস্বীকার করে কিন্তু ২০শে অক্টোবর তারা স্বীকার করে নেয় যে, তিনি খাসোগি কনস্যুলেটের ভেতর মৃত্যুবরণ করেছেন।কারণ হিসেবে তারা উল্লেখ করেন, খাসোগি ও কনস্যুলেটের কর্মকর্তাদের মধ্যে ধস্তাধস্তির এক পর্যায়ে তিনি মৃত্যুবরণ করেন।

তথ্যসূত্র

বহিঃসংযোগ

 
 
 দ্য ওয়াশিংটন পোস্ট পত্রিকায় খাসোগির কলাম
 খাসোগির অন্তর্ধান নিয়ে দ্য গার্ডিয়ানের ভিজ্যুয়াল নির্দেশিকা

২০১৮-এ মৃত্যু
১৯৫৮-এ জন্ম
সৌদি আরবের সাংবাদিক
সৌদি মুসলিম
তুরস্কের নিখোঁজ ব্যক্তি
সৌদি আরবীয় বন্দী ও আটক
মদিনার ব্যক্তি
খুনের শিকার পুরুষ
বিক্রম চট্টোপাধ্যায়

বিক্রম চট্টোপাধ্যায় (জন্ম: ১৭ মে, ১৯৮৮) হলেন একজন বাঙালি চলচ্চিত্র ও টেলিভিশন অভিনেতা। তার অভিনীত প্রথম ছবিটি ছিল ২০১২ সালে মুক্তিপ্রাপ্ত মৈনাক ভৌমিক পরিচালিত ছবি বেডরুম। এই ছবিতে একটি ছোটো ভূমিকায় অভিনয় করলেও তার অভিনয় অচিরেই সকলের দৃষ্টি আকর্ষণ করে। সেই বছরই তিনি অভিনয় করেন বাপ্পাদিত্য বন্দ্যোপাধ্যায় পরিচালিত এলার চার অধ্যায় ছবিতে। এই ছবিটি নির্মিত হয়েছিল রবীন্দ্রনাথ ঠাকুরের চার অধ্যায় উপন্যাস অবলম্বনে। এই ছবিতে বিক্রম অন্যতম প্রধান ভূমিকায় অভিনয় করেছিলেন। এরপর তিনি অভিনয় করেন আমি আর আমার গার্লফ্রেন্ডস, হইচই, বৃত্ত সহ বেশ কয়েকটি ছবিতে অভিনয় করে নিজেকে বাংলা চলচ্চিত্রের অন্যতম প্রধান অভিনেতা হিসেবে প্রতিষ্ঠা করেন। ইচ্ছে নদী নামে একটি বাণিজ্য-সফল দৈনিক টেলিভিশন ধারাবাহিকে প্রধান চরিত্র অনুরাগের ভূমিকায় অভিনয় করে বিক্রম বিপুল জনপ্রিয়তা অর্জন করেন। এছাড়া সাহেব বিবি গোলাম চলচ্চিত্রে জিকোর ভূমিকায় অভিনয় করেও বিক্রম সমালোচকদের প্রশংসা অর্জন করেছিলেন।

২০১৭ সালে ক্যালকাটা টাইমস বিক্রমকে "টেলিল্যান্ড’স হটেস্ট ম্যান" আখ্যা দেয় এবং ওই পত্রিকার "সর্বাধিক কাঙ্ক্ষিত পুরুষ" তালিকায় তিনি ৫ম স্থান অধিকার করেন।

কর্মজীবন

চলচ্চিত্র

টেলিভিশন

বিজ্ঞাপন 
 অঞ্জলি জুয়েলার্স – অনীক দত্ত পরিচালিত
 স্ন্যাপডিল
 মাহিন্দ্রা সেন্ট্যুরো
 ভিভো ইন্ডিয়া – ভিনিল ম্যাথিউ পরিচালিত
 শপারস স্টপ
 অ্যামাজন

পুরস্কার ও মনোনয়ন

তথ্যসূত্র

বহিঃসংযোগ 
 

১৯৮৮-এ জন্ম
বাঙালি টেলিভিশন অভিনেতা
বাঙালি চলচ্চিত্র অভিনেতা
জীবিত ব্যক্তি
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
ভারতীয় টেলিভিশন অভিনেতা
বিগ বস বাংলার প্রতিযোগী
পশ্চিমবঙ্গের অভিনেতা
তেজগাঁও উন্নয়ন সার্কেল

তেজগাঁও উন্নয়ন সার্কেল বাংলাদেশের একমাত্র প্রশাসনিক সার্কেল। ঢাকা জেলার পশ্চিম দোলাইপাড়ে প্রায় চার একর জমির উপর অবস্থিত এর অফিস।

প্রশাসনিক কার্যক্রম
ঢাকা মহানগরির ১৬ টি ইউনিয়ন নিয়ে এই সার্কেল গঠিত। তেজগাঁও উন্নয়ন সার্কেল এই ইউনিয়নের যোগাযোগ, অবকাঠামো উন্নয়নসহ অন্যান্য সকল কর্মকাণ্ড তদারকি এবং পরিচালনা করে। তেজগাঁও উন্নয়ন সার্কেলের নির্বাহী প্রধান হলেন সার্কেল অফিসার যিনি সার্কেলের আওতাধীন সকল কার্যাক্রম তদারকি করেন। এই সার্কেলের ইউনিয়নগুলি হল:
শ্যামপুর ইউনিয়ন
দনিয়া ইউনিয়ন
মাতুয়াইল ইউনিয়ন
ডেমরা ইউনিয়ন
সারুলিয়া ইউনিয়ন
মান্ডা ইউনিয়ন
দক্ষিণগাঁও ইউনিয়ন
নাসিরাবাদ ইউনিয়ন
বাড্ডা ইউনিয়ন
ভাটারা ইউনিয়ন
সাতারকুল ইউনিয়ন
বেরাইদ ইউনিয়ন
দক্ষিণখান ইউনিয়ন
উত্তরখান ইউনিয়ন
ডুমনী ইউনিয়ন
হরিরামপুর ইউনিয়ন
সুলতানগঞ্জ ইউনিয়ন

সিটি কর্পোরেশনে নেয়ার পরিকল্পনা
এই সার্কেল বিলুপ্ত করে এর বেরাইদ, বাড্ডা, ভাটারা, সাঁতারকুল, হরিরামপুর, উত্তরখান, দক্ষিণখান ও ডুমনী ইউনিয়ন ঢাকা উত্তর সিটি করপোরেশন অধীনে ও শ্যামপুর, মাতুয়াইল, ডেমরা, দনিয়া, সারুলিয়া, দক্ষিণগাঁও, নাসিরাবাদ ও মাণ্ডা ইউনিয়ন ঢাকা দক্ষিণ সিটি করপোরেশন অধীনে নেয়ার পরিকল্পনা নেয়া হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ইউনিয়নগুলো ডিসিসির অন্তর্ভুক্ত করার কাজ শুরু হয়।

উল্লেখ্য, আগে ১৭টি ইউনিয়ন নিয়ে তেজগাঁও উন্নয়ন সার্কেল গড়ে উঠেছিল। ২০১৩ সালের দিকে সুলতানগঞ্জ (কামরাঙ্গীরচর) ইউনিয়নটির কিছু অংশ সিটি কর্পোরেশন এবং কিছু অংশ কেরানীগঞ্জ উপজেলার অন্তর্ভুক্ত করা হয়। এর মধ্যে সাতটি ওয়ার্ড সিটি করপোরেশনের অধীনে রাখা হলেও অপেক্ষাকৃত দুর্গম দুটি ওয়ার্ড কেরানীগঞ্জ উপজেলার মধ্যে নেওয়া হয়। এর মাধ্যমে ইউনিয়নগুলো সিটির আওতায় আনার কাজ শুরু হয়।

তথ্যসূত্র

ঢাকা উত্তর সিটি কর্পোরেশন
মিনগাজিক জেলা

মিনগাজিক জেলা (ফার্সি: ولسوالی منگجک) আফগানিস্তানের জওজান প্রদেশের কেন্দ্রীয় অংশে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে খাজা দুু কোহ ও খামাইব জেলার সীমানা, উত্তরে কার্কিন জেলা, পূর্বে মার্দিয়ান জেলা এবং দক্ষিণে আকছা জেলা ঘিরে রেখেছে।  ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৮,১০০ জন এর মত। জেলাটির কেন্দ্রীয় অঞ্চলের নাম হচ্ছে মিনগাজিক নামক গ্রাম, যা জেলাটির দক্ষিণ অংশে অবস্থান করছে এবং উত্তরপশ্চিম থেকে মাত্র কয়েক মাইল দূরে আকছা জেলা অবস্থিত।

জেলার মানচিত্র 
AIMS District Map

জওজান প্রদেশের জেলা
সন্দীপ্তা সেন

সন্দীপ্তা সেন একজন বাংলা ভাষার টেলিভিশন অভিনেত্রী। তার প্রথম ধারাবাহিক দুর্গা। এতে 'দুর্গা' চরিত্রে অভিনয়ের জন্য তিনি ২০০৯ ও ২০১০ সালে টেলি সম্মান অ্যাওয়ার্ড পান। এরপর ২০১৪, ২০১৫ ও ২০১৭ সালেও শ্রেষ্ঠ অভিনেত্রী হিসেবে টেলি সম্মান অ্যাওয়ার্ড অর্জন করেন।

প্রারম্ভিক জীবন ও শিক্ষা 
তিনি আশুতোষ কলেজ থেকে মনোবিজ্ঞানে স্নাতক সম্পন্ন করেন। এরপর কলকাতা বিশ্ববিদ্যালয়ের অধীনে রাজাবাজার বিজ্ঞান কলেজ থেকে প্রায়োগিক মনোবিজ্ঞানে মাস্টার্স সমাপ্ত করেন।

অভিনয় 
স্টার জলসায় প্রচারিত টিভি ধারাবাহিক দুর্গার মাধ্যমে তার অভিনয়ের সূচনা হয়েছিল। এটি ছিল একটি সাধারণ গ্রামের মেয়ের আবেগময় কাহিনী। যার  শহুরে ধনী পরিবারে বিয়ে হয়। যার সাথে বিয়ে হয় সে মানসিকভাবে। এর পর তিনি আর একটি টিভি ধারাবাহিক টাপুর টুপুরে অভিনয় করেন। যা ২০১১ সালে স্টার জলসায় প্রচারিত  হওয়া শুরু হয়েছিল। তিনি দুটো ধারাবাহিকেই  সাফল্য পেয়েছিলেন । ২০১৪ সালে তিনি স্টার জলসার ধারাবাহিক তুমি আসবে বলেতে অভিনয় করে আবার আলোচনায় এসেছিলেন। এর ফলে তিনি নন্দিনী নামে পরিচিতি লাভ করেছিলেন। যা এই ধারাবাহিকের নায়িকার নাম ছিল।

টেলিভিশন অনুষ্ঠানসমূহ

তথ্যসূত্র

বহিঃসংযোগ 
 

১৯৮৭-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
বাঙালি টেলিভিশন অভিনেত্রী
সত্ত্ব (গুণ)

সত্ত্ব (সংস্কৃত: सत्त्व) হল তিনটি গুণ বা "অস্তিত্বের মাধ্যম"-এর একটি, হিন্দু দর্শনশাস্ত্রের সাংখ্য দর্শন দ্বারা বিকশিত দার্শনিক ও মানসিক ধারণা। অন্য দুটি গুণ হচ্ছে রজঃ ও তমঃ। সত্ত্ব হল ধার্মিকতা, ইতিবাচকতা, সত্য, শান্ততা, ভারসাম্য, শান্তিপূর্ণতা, এবং মহত্ত্বের গুণ যা ধর্ম ও জ্ঞানের দিকে নিয়ে যায়।

আরও দেখুন
 গুণ (ভারতীয় দর্শন)
 রজঃ (গুণ)
 তমঃ (গুণ)
 সাত্ত্বিক খাবার

তথ্যসূত্র

আরও পড়ুন

বহিঃসংযোগ

 Sankhya: Sattva, Ferenc Ruzsa, IEP
 http://jetcincinnati.wixsite.com/vegetarianandsatvic/ 

হিন্দু দার্শনিক ধারণা
কারকিন জেলা

কারকিন জেলা আফগানিস্তানের জওজান প্রদেশের উত্তর অঞ্চলের ছোট একটি জেলা। ভৌগোলিক অবস্থান অনুযায়ী জেলাটির সীমানা; উত্তরে তুর্কমেনিস্তানের আমু দারিয়া নদী, পশ্চিমে খামাইব জেলা, দক্ষিণে মিনগাজিক ও মার্দিয়ান জেলা এবং পূর্বে বাল্‌খ প্রদেশ। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২১,৪০০ জন এর মত। জেলাটির কেন্দ্রীয় শহরের নাম হচ্ছে কারকিন, যেটি আমু দরিয়া নদীর তীরে অবস্থিত।

বহিঃসংযোগ 
AIMS District Map

জওজান প্রদেশের জেলা
কুশ টেপা জেলা

কুশ টেপা জেলা আফগানিস্তানের জওজান প্রদেশের একটি জেলা। এটি আফগানিস্তানের ক্ষুদ্রতম জেলাগুলির মধ্যে অন্যতম একটি জেলা হিসেবে পরিচিত।

তথ্যসূত্র

বহিঃসংযোগ 
 Map of Settlements AIMS, August 2002

জওজান প্রদেশের জেলা
শক্তিপাত

শক্তিপাত (সংস্কৃত, শক্তি "(মানসিক) শক্তি" এবং পাত, "পতন" থেকে) বলতে হিন্দুধর্মে অন্য ব্যক্তির দ্বারা এক ব্যক্তির উপর আধ্যাত্মিক শক্তির সংক্রমণ (বা প্রদান) বোঝায়। শক্তিপাতকে পবিত্র শব্দ বা মন্ত্রের মাধ্যমে, বা বর্ণন, চিন্তাধারা বা স্পর্শ দ্বারা প্রেরণ করা যেতে পারে — শেষ পর্যন্ত সাধারণত আজ্ঞা চক্রে বা প্রাপকের তৃতীয় চক্ষুতে।

শক্তিপাতকে গুরু বা দিব্য দার্শনিকের তরফ থেকে অনুগ্রহ বলে মনে করা হয়। এটি জোর করে প্রয়োগ করা যায় না, কোনো প্রাপক এটি ঘটাতে পারে না। ঈশ্বর বা গুরুর চেতনাটি শিষ্যদের আত্মায় প্রবেশের জন্য করা হয়, ঘরানার বা গুরুর আধ্যাত্মিক পরিবারের (কুল) মধ্যে একটি দীক্ষা গঠন করে। একটি ফুল বা ফলের মত একটি বস্তুর মাধ্যমে শক্তিপাত ব্যক্তিতে বা দূরত্বে প্রেরণ করা যেতে পারে বলে মনে করা হয়।

তীব্রতা স্তর

স্তর 
কাশ্মীরি শৈবধর্মে, এর তীব্রতার উপর নির্ভর করে, শক্তিপাতকে নিম্নলিখিতভাবে শ্রেণীবদ্ধ করা যেতে পারে:
 তীব্র-তীব্র-শক্তিপাত - তথাকথিত "উত্তম সর্বোচ্চ অনুগ্রহ" - শিব ও মুক্তির সঙ্গে অবিলম্বে পরিচয় তৈরি করে; এই ধরনের একজন সিদ্ধ আচার্য হয়ে যান এবং তার আবাস (সিদ্ধলোক) থেকে অনুগ্রহ দান করেন, সরাসরি যোগ্য প্রার্থীদের হৃদয়ে।
 তীব্র-মধ্য-শক্তিপাত
 মধ্য-তীব্র-শক্তিপাত
 মধ্য-মধ্য-শক্তিপাত
 মধ্য-মন্দ-শক্তিপাত
 মন্দ-শক্তিপাত

তথ্যসূত্র

বহিঃসংযোগ

হিন্দু তন্ত্র
শৈবধর্ম
সংস্কৃত শব্দ ও শব্দবন্ধ
হিন্দু দর্শন
কাশ্মীর শৈববাদ
তান্ত্রিক অনুশীলন
হিন্দু প্রার্থনা ও ধ্যান
হিন্দু দার্শনিক ধারণা
আধ্যাত্মিক ক্ষমতা
সংস্কৃত শব্দ ও বাক্যাংশ
হিন্দি শব্দ ও বাক্যাংশ
শিবিরঘান জেলা

শিবিরঘান জেলা (শেবারঘান) আফগানিস্তানের জওজান প্রদেশের দক্ষিণ অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা; পশ্চিমে ফারিয়াব প্রদেশ, উত্তরে খাজা দু কোহ জেলা, পূর্বে আকছা জেলা এবং সার-ই পোল প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১৪৩,৯০০ জন এর মত। জেলাটির কেন্দ্রীয় প্রাদেশিক রাজধানী হচ্ছে শেবারঘান। জেলাটির কেন্দ্র থেকে হেরাত, কাবুল, আন্দখয় ও মাজারী শরীফের দিকে প্রধান রাস্তা রয়েছে। শেবারঘান বিমানবন্দর মূলত শেবারঘান ও আকছার মধ্যে অবস্থান করছে।

জেলাটির মানচিত্র 
AIMS District Map

জওজান প্রদেশের জেলা
মাসুদুর রহমান মুকুল

মাসুদুর রহমান (জন্ম ১৩ এপ্রিল ১৯৭৫) একজন বাংলাদেশী ক্রিকেট আম্পায়ার যিনি পূর্বে প্রথম-শ্রেণীর ক্রিকেট এবং  এ তালিকাভুক্ত স্তরে খেলেছিলেন।

২০০০-০১ সালে ঢাকা মহানগরীর হয়ে এই ডানহাতি ব্যাটসম্যান ও অফ ব্রেক করা বোলারের অভিষেক হয়। ২০০১-০২ মৌসুমে তিনি বরিশাল বিভাগের হয়ে খেলেন ও ২০০৩-০৪ থেকে ২০০৪-০৫ মৌসুমে তিনি ঢাকা বিভাগের হয়ে খেলেন। তিনি একটি প্রথম-শ্রেণীর অর্ধশতক করেন, যেটি তিনি তার পূর্বের দল ঢাকা বিভাগের বিপক্ষে করেন। এছাড়া তিনি একম্যাচে চট্টগ্রাম বিভাগের বিপক্ষে ১০২ রানের বিনিময়ে ৪ উইকেট লাভ করেছিলেন যেটি প্রথম-শ্রেণীর ক্রিকেটে তার সেরা বোলিং পরিসংখ্যান।

অবসর গ্রহণের কিছু পরই মাসুদুর আম্পায়ার হন। ২০০৭ সালের নভেম্বরে লিস্ট এ ম্যাচে আম্পায়ার হিসেবে তার অভিষেক হয় ও ২০০৮ সালের ডিসেম্বরে প্রথম-শ্রেণীর ম্যাচে আম্পায়ার হিসেবে তার অভিষেক হয়। ২০১৬ সালের অক্টোবরে ইংল্যান্ডের বাংলাদেশ সফরকালে বাংলাদেশ ক্রিকেট বোর্ডের একাদশ বনাম ইংল্যান্ডের মধ্যকার একদিনের প্রস্তুতিমূলক খেলায় তিনি আম্পায়ারের দায়িত্ব পালন করেন। ২১ জানুয়ারি ২০১৮ সালে ২০১৭-১৮ বাংলাদেশ ত্রি-দেশীয় সিরিজে শ্রীলঙ্কা বনাম জিম্বাবুয়ের মধ্যকার এক দিনের আন্তর্জাতিক খেলা পরিচালনা মাধ্যমে আম্পায়ার হিসেবে তার অভিষেক হয়। ১৮ ফেব্রুয়ারি ২০১৮ সালে তিনি তার প্রথম টি২০ আন্তর্জাতিক খেলা পরিচালনা করেন, খেলাটি বাংলাদেশ বনাম শ্রীলঙ্কার মধ্যকার ছিল।

আম্পায়ার হিসেবে

 ২৬ অক্টোবর অনুযায়ী

তথ্যসূত্র

বহিঃসংযোগ 

 

জীবিত ব্যক্তি
১৯৭৫-এ জন্ম
বাংলাদেশী ক্রিকেটার
বাংলাদেশী একদিনের আন্তর্জাতিক ক্রিকেট আম্পায়ার
বাংলাদেশী টুয়েন্টি২০ আন্তর্জাতিক ক্রিকেট আম্পায়ার
ঢাকা মহানগরীর ক্রিকেটার
বরিশাল বিভাগের ক্রিকেটার
ঢাকা বিভাগের ক্রিকেটার
বাংলাদেশী ক্রিকেট আম্পায়ার
ঢাকা মেট্রোপলিশের ক্রিকেটার
ফরিদপুর জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
পাঁশকুড়া পশ্চিম বিধানসভা কেন্দ্র

পাঁশকুড়া পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৫ নং পাঁশকুড়া পশ্চিম বিধানসভা কেন্দ্রটি পাঁশকুড়া সমষ্টি উন্নয়ন ব্লক এর অন্তর্গত। 

পাঁশকুড়া পশ্চিম বিধানসভা কেন্দ্রটি ৩২ নং ঘাঁটাল লোকসভা কেন্দ্রের অন্তর্গত। পূর্বে এটি পাঁশকুড়া লোকসভা কেন্দ্র এর অন্তর্গত ছিল।

বিধানসভার বিধায়ক

নির্বাচনী ফলাফল

২০১৬

২০১১

১৯৭৭-২০০৬
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, সিপিআইয়ের চিত্তরঞ্জন দাস ঠাকুর পাঁশকুড়া পশ্চিম কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের জাইদুল খানকে পরাজিত   এবং ২০০১  ও ১৯৯৬ সালে  তৃণমূল কংগ্রেস/কংগ্রেস এর জাকিউর রহমান খানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে সিপিআইয়ের ওমর আলি 
কংগ্রেসের শেখ গোলাম মুর্শেদকে পরাজিত করেন,  ১৯৮৭ সালে কংগ্রেসের অসিত বরণ সামন্তকে,  ১৯৮২ সালে কংগ্রেসের জ্যোতি কুমার রায়কে  এবং ১৯৭৭ সালে জনতা পার্টির জ্যোতি কুমার রায়কে পরাজিত করেন।

১৯৫১-১৯৭২
১৯৭২ ও ১৯৭১ সালে সিপিআইয়ের শেখ ওমর আলি জয়ী হন।  বাংলা কংগ্রেসের অহিন্দ্র মিশ্রা ১৯৬৯ সালে জয়ী হন। ১৯৬৭ সালে বাংলা কংগ্রেসের আর.কে.প্রামাণিক জয়ী হন। ১৯৬২ এবং ১৯৫৭ সালে কংগ্রেসের শ্যামাদাস ভট্টাচার্য জয়ী হন। স্বাধীন ভারতের প্রথম নির্বাচনে ১৯৫১ সালে, পাঁশকুড়া কেন্দ্রে দুইটি আসন ছিল ১. পাঁশকুড়া নর্থ ২. পাঁশকুড়া সাউথ। কংগ্রেসের রজনীকান্ত প্রামাণিক পাঁশকুড়া নর্থ থেকে জয়ী হন, কংগ্রেসের শ্যামাদাস ভট্টাচার্য পাঁশকুড়া সাউথ থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পূর্ব মেদিনীপুর জেলার রাজনীতি